Որպեսզի պատկերացնեք կեղծիքի մասշտաբը, բոլորովին նոր փաստ բերեմ։ Վերջին անգամ Հայաստան գալուց առաջ Գրիգորյանը նամակ էր ուղարկել Հայաստան, որի մեջ էր նաեւ իր ղեկավարած պատվիրակության ցանկը։ Դրանում էր նաեւ Սլովակիայի ֆինանսների պետական քարտուղարը (փոխնախարար): Սլովակ գործընկերներից մեկը կապվել էր այդ տիկնոջ հետ եւ հետաքրքրվել Երեւան գնալու մասին։ Պետքարտուղարը պատասխանել էր, թե առաջին անգամ է լսում այդ այցի մասին։ Պատվիրակության նախնական կազմի մեջ նաեւ պատգամավորներ են եղել նշված ու պարոն Գրիգորյանն այդ պատրվակով հանդիպում էր կորզել ԱԺ փոխնախագահից։ Արդյունքում, 12 հայտագրված անձանցից Երեւան էին ժամանել 4-ը՝ Գրիգորյանը ներառյալ։